# Указания за сигурност

Прочетете внимателно всички указания и инструкции за безопасност. Пропуски при спазването на инструкциите за безопасност и указанията за работа могат да имат за последствие токов удар, пожар и/или тежки травми.

Съхранявайте тези указания на сигурно място.

- Контролирайте децата. Така се гарантира, че децата няма да играят с вентилатора или зарядното устройство.

- Не се допуска почистването и техническото обслужване на вентилатора или на зарядното устройство от деца без пряк контрол.

- Този вентилатор може да се използва от деца от 8-годишна възраст и лица с ограничени физически, сензорни или душевни възможности или без достатъчно опит, ако са под непосредствен надзор от лица, отговорни за безопасността им, или ако са били обучени за сигурна работа с вентилатора и разбират свързаните с това опасности. В противен случай съществува опасност от неправилно ползване и трудови злополуки.

- Този вентилатор не е предназначен за ползване от деца и лица с ограничени физически, сензорни или душевни способности или лица без достатъчно знания и опит. В противен случай съществува опасност от неправилно ползване и трудови злополуки.

- Винаги дръжте изхода за въздух и засмукването на въздух свободно и не ги покривайте. Не блокирайте турбината и не пъхате предмети във въртящата се турбина. В противен случай вентилаторът може да прегрее и да се подпали.

- Не пъхайте предмети във въртящата се турбина. В противен случай те могат да се счупят, да отхвръкнат и така да причинят наранявания.

- Не използвайте вентилатора до открит огън или тлеещи предмети.

- Не оставяйте вентилатора без надзор.

- Не използвайте вентилатора с отворен или повреден капак на турбината. Можете да се нараните върху въртящата се турбина.

- Не допускайте с вентилатора да работят лица, които не са запознати с него или не са прочели указанията.

- Не отваряйте акумулаторната батерия. Съществува опасност от възникване на късо съединение.

- При повреждане и неправилна експлоа‌тация от акумулаторната батерия могат да се отделят пари. Акумулаторната батерия може да се запали или да експлодира. Погрижете се за добро проветряване и при оплаквания се обърнете към лекар. Парите могат да раздразнят дихателните пътища.

- При неправилно използване или повредена акуму‌ла‌торна батерия от нея може да изтече електролит. Избягвайте контакта с него. Ако въпреки това на кожата Ви попадне електролит, изплакнете място‌то обилно с вода. Ако електролит по‌падне в очите Ви, незабавно се обърне‌те за помощ към очен лекар. Електро‌литът може да предизвика изгаряния на кожата.

- Акумулаторната батерия може да бъде повредена от остри предмети, напр. пирони или отвертки, или от силни удари. Може да бъде предизвикано вътрешно късо съединение и акумулаторната батерия може да се запали, да запуши, да експлодира или да се прегрее.

- Предпазвайте неизползваните акуму‌латорни батерии от контакт с големи или малки метални предмети, напр. кламери, монети, ключове, пирони, винтове и др.п., тъй като те могат да предизвикат късо съединение. Последствията от късото съединение могат да бъдат изгаряния или пожар.

- Използвайте акумулаторната батерия само в продукти на производителя. Само така тя е предпазена от опасно за нея претоварване.

- Зареждайте акумулаторните батерии само със зарядните устройства, които се препоръчват от производителя. Когато използвате зарядни устройства за зареждане на неподходящи акумулаторни батерии, съществува опасност от възникване на пожар.

| Предпазвайте акумулаторната батерия от високи температури, напр. вследствие на продължително излагане на директна слънчева светлина, огън, мръсотия, вода и овлажняване. Има опасност от експлозия и късо съединение.

- Проверявайте дали подвижните елементи функционират правилно и не се заклинват, дали има счупени или повредени детайли, които биха нарушили правилното функциониране на вентилатора. Осигурявайте ремонт на повредените части преди използване на вентилатора. Много злополуки се случват заради лошо поддържани продукти.

ПРЕДУПРЕЖДЕНИЕ! Съхранявайте пластмасовите пликчета винаги далеч от обсега на бебета и деца. Пластмасовите пликчета може да са опасни. Има опасност от задушаване.