# Ohutusnõuded

Lugege läbi kõik ohutusnõuded ja ju‌hised. Ohutusnõuete ja juhiste eiramine võib kaasa tuua elektrilöögi, tulekahju ja/või raskeid vigastusi.

Hoidke kõik ohutusnõuded ja juhised edasiseks kasutamiseks hoolikalt alles.

- Ärge jätke lapsi järelevalveta. Sellega tagatakse, et lapsed ei mängi ventilaatoriga ega laadimisseadmega.

- Lapsed ei tohi ventilaatorit või laadimisseadet puhastada ega hooldada ilma järelevalveta.

- Üle 8 aasta vanused lapsed ja isikud, kelle füüsilised, tunnetuslikud või vaimsed võimed on piiratud või kellel puuduvad vajalikud kogemused ja teadmised, tohivad seda ventilaatorit kasutada vaid nende turvalisuse eest vastutava isiku järelevalve all või kui see isik on nendele tutvustanud ventilaatori turvalist kasutamist ja kui nad mõistavad sellega kaasnevaid ohte. Vastasel korral tekib valest käsitsemisest põhjustatud kehavigastuste oht.

- Seda ventilaatorit ei ole lubatud kasutada lastel ja isikutel, kelle füüsilised, tunnetuslikud või vaimsed võimed on piiratud või kellel puuduvad seadme kasutamiseks vajalikud kogemused ja teadmised. Vastasel korral tekib valest käsitsemisest põhjustatud kehavigastuste oht.

- Hoidke õhu väljavool ja sisenemine alati vabad ja ärge katke neid millegagi kinni. Ärge blokeerige ventilaatori tiivikut ja ärge asetage esemeid ventilaatori pöörlevasse tiivikusse. Ventilaator võib üle kuumeneda ja süttida.

- Ärge asetage esemeid ventilaatori pöörlevasse tiivikusse. See võib puruneda, välja paiskuda ja vigastusi põhjustada.

- Ärge kasutage ventilaatorit lahtise tule või hõõguvate esemete läheduses.

- Ärge jätke ventilaatorit järelevalveta.

- Ärge kasutage avatud või vigastatud tiivikukattega ventilaatorit. Võite ennast ventilaatori pöörleva tiivikuga vigastada.

- Ärge lubage ventilaatorit kasutada isikutel, kes seda ei tunne või kes ei ole suuniseid lugenud.

- Ärge avage akut. Esineb lühise oht.

- Aku vigastamise ja ebaõige käsitsemise korral võib akust eralduda aure. Aku võib põlema süttida või plahvatada. Õhutage ruumi, halva enesetunde korral pöörduge arsti poole. Aurud võivad ärritada hingamisteid.

- Väärkasutuse või kahjustatud aku korral võib süttiv vedelik välja voolata. Vältige sellega kokkupuu‌det. Juhusliku kokku‌puute korral lopu‌tage veega. Kui vedelik satub silma, pöörduge ka arsti poole. Väljavoolav akuvedelik võib põhjustada nahaärritusi või põletusi.

- Teravad esemed, näiteks naelad või kruvikeerajad, samuti löögid, põrutused jmt võivad akut kahjustada. Akukontaktide vahel võib tekkida lühis ja aku võib süttida, suitsema hakata, plahvatada või üle kuumeneda.

- Kasutusvälisel ajal hoidke akud eemal kirjaklambritest, müntidest, võt‌metest, naeltest, kruvidest või teistest väikestest metallesemetest, mis võivad kontaktid omavahel ühendada. Akukon‌tak‌tide vahel tekkiva lühise tagajärjeks võivad olla põletused või tulekahju.

- Kasutage akut ainult valmistaja toodetes. Ainult sellisel juhul on aku kaitstud ohtliku ülekoormuse eest.

- Laadige akusid ainult tootja soovitatud laadimisseadmetega. Laadimisseade, mis sobib teatud tüüpi akudele, muutub tu‌leohtlikuks, kui seda kasutatakse teiste akudega.

| Kaitske akut kuumuse, sealhulgas pideva päikesekiirguse eest, samuti tule, mustuse, vee ja niiskuse eest. Plahvatus- ja lühiseoht.

- Kontrollige, et liikuvad osad töötavad laitmatult ja ei kiildu, et osad ei ole murdunud või selliselt vigastatud, et see mõjutab ventilaatori talitlust. Laske vigastatud osad enne ventilaatori kasutamist remontida. Paljude õnnetuste põhjuseks on halvasti hooldatud tooted.

HOIATUS! Hoidke plastkotte alati laste käeulatusest väljas. Plastkotid võivad olla ohtlikud. Esineb lämbumisoht.