# Turvallisuusohjeet

Lue kaikki turvallisuus- ja käyttöohjeet. Turvallisuus- ja käyttöohjeiden noudattamatta jättäminen voi johtaa sähköiskuun, tulipaloon ja/tai vakavaan loukkaantumiseen.

Säilytä kaikki turvallisuusohjeet ja ohjetiedot tulevaa käyttöä varten.

- Pidä lapsia silmällä. Tällä tavalla varmistat, etteivät lapset leiki tuulettimen tai latauslaitteen kanssa.

- Lapset eivät saa puhdistaa tai huoltaa tuuletinta tai latauslaitetta ilman valvontaa.

- Lapset (vähintään 8-vuotiaat) ja aikuiset, jotka rajoitteisten fyysisten, aistillisten tai henkisten kykyjensä, kokemattomuutensa tai tietämättömyytensä takia eivät hallitse tämän tuulettimen turvallista käyttöä, saavat käyttää sitä heidän turvallisuudestaan vastaavan henkilön opastuksella ja valvonnassa. Muuten voi tapahtua käyttövirheitä, jotka aiheuttavat loukkaantumisvaaran.

- Tätä tuuletinta ei ole tarkoitettu lasten eikä fyysisiltä, aistillisilta tai henkisiltä kyvyiltään rajoitteellisten tai puutteellisen kokemuksen tai tietämyksen omaavien henkilöiden käyttöön. Muuten voi tapahtua käyttövirheitä, jotka aiheuttavat loukkaantumisvaaran.

- Pidä ilmanpoisto- ja ilmanottoaukot aina esteettöminä äläkä peitä niitä. Älä jumita tuulettimen siipipyörää äläkä työnnä mitään esineitä tuulettimen pyörivien siipien väliin. Muuten tuuletin voi ylikuumentua ja syttyä tuleen.

- Älä työnnä mitään esineitä tuulettimen pyörivien siipien väliin. Muuten siivet voivat rikkoutua, sinkoutua pois paikaltaan ja aiheuttaa vammoja.

- Älä käytä tuuletinta avotulen tai kytevän hiilloksen lähellä.

- Älä jätä tuuletinta ilman valvontaa.

- Älä käytä tuuletinta, jos tuulettimen siipipyörän säleikkö on auki tai vaurioitunut. Loukkaantumisvaara tuulettimen pyörivän siipipyörän takia.

- Älä anna sellaisten henkilöiden käyttää tuuletinta, jotka eivät tunne sitä tai jotka eivät ole lukeneet tätä käyttöohjetta.

- Älä avaa akkua. Oikosulkuvaara.

- Akusta saattaa purkautua höyryä, jos akku vioittuu tai jos akkua käytetään epäasianmukaisesti. Akku saattaa syttyä palamaan tai räjähtää. Järjestä tehokas ilmanvaihto ja käänny lääkärin puoleen, jos havaitset ärsytystä. Höyry voi ärsyttää hengitysteitä.

- Virheellisen käytön tai vaurioituneen akun yhteydessä akusta saattaa vuotaa herkästi syttyvää nestettä. Vältä koskettamasta nestettä. Jos nestettä pääsee vahingossa iholle, huuhtele kosketuskohta vedellä. Jos nestettä pääsee silmiin, käänny lisäksi lääkärin puoleen. Akusta vuotava neste saattaa aiheuttaa ihon ärsytystä ja palovammoja.

- Terävät esineet (esimerkiksi naulat ja ruuvitaltat) tai kuoreen kohdistuvat iskut saattavat vaurioittaa akkua. Tämä voi johtaa akun oikosulkuun, tulipaloon, savuamiseen, räjähtämiseen tai ylikuumenemiseen.

- Varmista, ettei laitteesta irrotettu akku kosketa paperinliittimiä, kolikoita, avaimia, nauloja, ruuveja tai muita pieniä metalliesineitä, koska ne voivat oikosulkea akun koskettimet. Akkukoskettimien välinen oikosulku saattaa johtaa palovammoihin ja tulipaloon.

- Käytä akkua ainoastaan valmistajan tuotteissa. Vain tällä tavalla saat estettyä akun vaarallisen ylikuormituksen.

- Lataa akut vain valmistajan suosittelemilla latauslaitteilla. Latauslaite, joka soveltuu määrätyntyyppiselle akulle, saattaa muodostaa tulipalovaaran erilaista akkua ladattaessa.

| Suojaa akkua kuumuudelta, esimerkiksi pitkäaikaiselta auringonpaisteelta, tulelta, lialta, vedeltä ja kosteudelta. Räjähdys- ja oikosulkuvaara.

- Tarkasta tuulettimen liikkuvien osien asianmukainen ja esteetön liike ja ettei laitteessa ole murtuneita tai muuten viallisia osia, jotka haittaisivat sen kunnollista toimintaa. Korjauta vialliset osat ennen tuulettimen käyttöä. Monet onnettomuudet johtuvat huonosti huolletuista tuotteista.

VAROITUS! Pidä muovipussit aina poissa vauvojen ja lasten ulottuvilta. Muovipussit voivat olla vaarallisia. Tukehtumisvaara.