# Bezpečnostné upozornenia

Prečítajte si všetky bezpečnostné upozornenia a pokyny. Nedodržiavanie bezpečnostných upozornení a pokynov môže zapríčiniť úraz elektrickým prúdom, požiar a/alebo ťažké poranenia.

Všetky bezpečnostné upozornenia a pokyny starostlivo uschovajte na budúce použitie.

- Dozerajte na deti. Zabezpečí sa tak, že sa deti nebudú s ventilátorom alebo nabíjačkou hrať.

- Deti nesmú vykonávať čistenie a údržbu ventilátora alebo nabíjačky bez dozoru.

- Tento ventilátor môžu používať deti od 8 rokov a osoby s obmedzenými fyzickými, zmyslovými alebo duševnými schopnosťami alebo s nedostatočnými skúsenosťami a vedomosťami vtedy, keď sú pod dozorom osoby zodpovednej za ich bezpečnosť alebo ak ich táto osoba poučila o bezpečnom zaobchádzaní s ventilátorom a chápu nebezpečenstvá, ktoré sú s tým spojené. V opačnom prípade hrozí riziko chybnej obsluhy a vzniku poranení.

- Tento ventilátor nie je určený na to, aby ho používali deti a osoby s obmedzenými fyzickými, zmyslovými alebo duševnými schopnosťami alebo nedostatočnými skúsenosťami a znalosťami. V opačnom prípade hrozí riziko chybnej obsluhy a vzniku poranení.

- Udržujte výstup vzduchu a nasávanie vzduchu vždy voľné a nezakrývajte ich. Neblokujte koleso ventilátora a do otáčajúceho sa kolesa ventilátora nevkladajte žiadne predmety. Ventilátor sa môže prehriať a vznietiť.

- Nevkladajte do otáčajúceho sa kolesa ventilátora žiadne predmety. Tie sa môžu zlomiť a môžu byť vymrštené von a spôsobiť zranenie.

- Ventilátor nepoužívajte vedľa otvoreného ohňa alebo žeravých predmetov.

- Ventilátor nenechávajte bez dozoru.

- Nepoužívajte ventilátor s otvoreným alebo poškodeným krytom kolesa ventilátora. Môžete sa poraniť o rotujúce kolesa ventilátora.

- Nedovoľte, aby ventilátor používali osoby, ktoré s ním nie sú oboznámené alebo ktoré si neprečítali tieto pokyny.

- Akumulátor neotvárajte. Hrozí ne‌bez‌pe‌čenstvo skratu.

- Po poškodení akumulátora alebo v prípade neodborného používania môžu z akumulátora vystupovať škodlivé výpary. Akumulátor môže horieť alebo vybuchnúť. Zabezpečte prívod čerstvého vzduchu a v prípade ťažkostí vyhľadajte lekára. Tieto výpary môžu podráždiť dýchacie cesty.

- Pri nesprávnom používaní alebo poškodení akumulátora môže z neho vytekať kvapalina. Vyhýbajte sa kontaktu s touto kvapalinou. Po ná‌hodnom kontakte miesto opláchnite vo‌dou. Ak sa dostane kvapalina z aku‌mulá‌tora do kontaktu s očami, po výpla‌chu očí vyhľadajte lekára. Unikajúca kva‌pa‌lina z akumulátora môže mať za následok podráždenie pokožky alebo popáleniny.

- Špicatými predmetmi, ako napr. klince alebo skrutkovače alebo pôsobením vonkajšej sily môže dôjsť k poškodeniu akumulátora. Vo vnútri môže dôjsť ku skratu a akumulátor môže začať horieť, môže z neho unikať dym, môže vybuchnúť alebo sa prehriať.

- Nepoužívaný akumulátor neskladujte tak, aby mohol prísť do styku s kancelárskymi sponkami, mincami, kľúčmi, klincami, skrutkami alebo s inými drob‌nými kovovými predmetmi, ktoré by mohli spôsobiť premostenie kontaktov. Skrat medzi kontaktmi akumulátora môže mať za následok popálenie alebo vznik požiaru.

- Akumulátor používajte len v produktoch výrobcu. Len tak bude akumulátor chránený pred nebezpečným preťažením.

- Akumulátory nabíjajte len nabíjačkami odporúčanými výrobcom. Ak sa používa nabíjačka určená na nabíjanie určitého druhu akumulátorov na nabíjanie iných akumulátorov, hrozí nebezpečenstvo požiaru.

| Chráňte akumulátor pred teplom, napr. aj pred trvalým slnečným žiarením, pred ohňom, špinou, vodou a vlhkosťou. Hrozí nebezpečenstvo výbuchu a skratu.

- Kontrolujte, či pohyblivé časti bezchybne fungujú a nezasekávajú sa, či diely nie sú zlomené alebo poškodené takým spôsobom, že je funkčnosť ventilátora obmedzená. Poškodené diely dajte pred použitím ventilátora opraviť. Príčinou mnohých úrazov sú zle udržiavané výrobky.

VÝSTRAHA! Plastové vrecká vždy uchovávajte mimo dosahu bábätiek a detí. Plastové vrecká môžu byť nebezpečné. Hrozí riziko zadusenia.