# Saugos nuorodos

Perskaitykite visas šias saugos nuorodas ir reikalavimus. Nesilaikant saugos nuorodų ir reikalavimų gali trenkti elektros smūgis, kilti gaisras, galima smarkiai susižaloti ir sužaloti kitus asmenis.

Išsaugokite šias saugos nuorodas ir reikalavimus, kad ir ateityje galėtumėte jais pasinaudoti.

- Prižiūrėkite vaikus. Taip bus užtikrinta, kad vaikai su ventiliatoriumi ir krovikliu nežaistų.

- Be suaugusiųjų priežiūros vaikams ventiliatorių ir kroviklį valyti ir atlikti jo priežiūros darbus draudžiama.

- Šį ventiliatorių gali naudoti 8 metų ir vyresni vaikai bei asmenys su fizinėmis, jutiminėmis ir dvasinėmis negaliomis arba asmenys, kuriems trūksta patirties ar žinių, jei juos prižiūri ir už jų saugumą atsako atsakingas asmuo arba jei jie buvo instruktuoti, kaip saugiai naudoti ventiliatorių ir žino apie gresiančius pavojus. Priešingu atveju prietaisas gali būti valdomas netinkamai ir kyla sužeidimų pavojus.

- Ventiliatorius nėra skirtas, kad juo naudotųsi vaikai ar asmenys su fizinėmis, jutiminėmis ir dvasinėmis negaliomis arba asmenys, kuriems trūksta patirties arba žinių. Priešingu atveju prietaisas gali būti valdomas netinkamai ir kyla sužeidimų pavojus.

- Oro išleidimo angą ir oro įsiurbimo angą visada laikykite atviras ir niekada jų neuždenkite. Neužblokuokite ventiliatoriaus rato ir į besisukantį ventiliatoriaus ratą neįstatykite jokių daiktų. Priešingu atveju ventiliatorius gali perkaisti ir užsiliepsnoti.

- Į besisukantį ventiliatoriaus ratą neįstatykite jokių daiktų. Priešingu atveju, jie gali lūžti, išlėkti ir sukelti sužalojimus.

- Nenaudokite ventiliatoriaus šalia atviros liepsnos ir rusenančių daiktų.

- Nepalikite ventiliatoriaus be priežiūros.

- Nenaudokite ventiliatoriaus su atidengtu arba pažeistu ventiliatoriaus rato dangčiu. Besisukantis ventiliatoriaus ratas gali sužeisti.

- Neleiskite su ventiliatoriumi dirbti asmenims, nesusipažinusiems, kaip jį naudoti, arba neperskaičiusiems šių nuorodų.

- Neardykite akumuliatoriaus. Galimas trumpojo sujungimo pavojus.

- Pažeidus akumuliatorių ar netinkamai jį naudojant, gali išsiveržti garų. Akumuliatorius gali užsidegti arba sprogti. Išvėdinkite patalpą ir, jei nukentėjote, kreipkitės į gydytoją. Šie garai gali sudirginti kvėpavimo takus.

- Netinkamai naudojant akumuliatorių arba jei akumuliatorius pažeistas, iš jo gali ištekėti degaus skysčio. Venkite kontakto su šiuo skysčiu. Jei skysčio pateko ant odos, nuplaukite jį vandeniu. Jei skysčio pateko į akis kreipkitės į gydytoją. Akumuliatoriaus skystis gali sudirginti ar nudeginti odą.

- Aštrūs daiktai, pvz., vinys ar atsuktuvai, arba išorinė jėga gali pažeisti akumuliatorių. Dėl to gali įvykti vidinis trumpasis jungimas ir akumuliatorius gali sudegti, pradėti rūkti, sprogti ar perkaisti.

- Nelaikykite sąvaržėlių, monetų, raktų, vinių, varžtų ar kitokių metalinių daiktų arti iš prietaiso ištraukto a‌ku‌mu‌lia‌to‌riaus kontaktų. Užtrumpinus a‌ku‌mu‌lia‌to‌riaus kontaktus galima nusideginti ar sukelti gaisrą.

- Akumuliatorių naudokite tik su gamintojo gaminiais. Tik taip apsaugosite akumuliatorių nuo pavojingos per didelės apkrovos.

- Akumuliatoriui įkrauti naudokite tik gamintojo nurodytą kroviklį. Naudojant kitokio tipo a‌ku‌mu‌lia‌to‌riams skirtą įkroviklį, iškyla gaisro pavojus.

| Saugokite akumuliatorių nuo karščio, pvz., taip pat ir nuo ilgalaikio saulės spindulių poveikio, ugnies, nešvarumų, vandens ir drėgmės. Iškyla sprogimo ir trumpojo jungimo pavojus.

- Tikrinkite, ar besisukančios dalys neprie‌kaištingai veikia ir nestringa, ar nėra sulūžusių arba pažeistų dalių, kurios darytų įtaką ventiliatoriaus veikimui. Prieš pradėdami naudoti ventiliatorių, kreipkitės į specialistus, kad suremontuotų pažeistas dalis. Daug nelaimingų atsitikimų įvyksta dėl blogai atliekamos techninės priežiūros.

ĮSPĖJIMAS! Plastikinius maišelius laikykite kūdikiams ir vaikams neprieinamoje vietoje.Plastikiniai maišeliai gali kelti pavojų. Iškyla uždusimo pavojus.