# Sikkerhedsinstrukser

Læs alle sikkerhedsinstrukser og anvisninger. Overholdes sikkerhedsinstrukserne og anvisningerne ikke, er der risiko for elektrisk stød, brand og/eller alvorlige kvæstelser.

Opbevar alle advarselshenvisninger og instrukser til senere brug.

- Hold børn under opsyn. På den måde er du sikker på, at børn ikke leger med ventilatoren eller laderen.

- Børn må ikke rengøre og vedligeholde ventilatoren eller laderen uden opsyn.

- Denne ventilator må kun bruges af børn fra 8 år samt af personer med begrænsede fysiske, sensoriske eller mentale tilstand eller manglende erfaring og kendskab, hvis det sker under opsyn, eller de modtager anvisninger på sikker omgang med ventilatoren og således forstår de farer, der er forbundet hermed. I modsat fald er der risiko for fejlbetjening og personskader.

- Denne ventilator er ikke beregnet til at blive betjent af børn eller personer med begrænsede fysiske, sensoriske eller mentale evner eller manglende erfaring og viden. I modsat fald er der risiko for fejlbetjening og personskader.

- Hold altid luftudblæsning og luftindsugning rene, og tildæk dem aldrig. Bloker ikke blæserhjulet, og kom aldrig genstande ind i det roterende blæserhjul. I så fald kan ventilatoren blive overophedet og bryde i brand.

- Kom aldrig genstande ind i det roterende blæserhjul. De kan gå i stykker, blive slynget ud og derved forårsage kvæstelser.

- Brug ikke ventilatoren i nærheden af åben ild eller glødende genstande.

- Lad aldrig ventilatoren ude af syne.

- Brug ikke ventilatoren, hvis blæserhjulsafdækningen er åbnet eller beskadiget. Du kan komme til skade på det roterende blæserhjul.

- Lad aldrig personer, der ikke er fortrolige med ventilatoren eller ikke har gennemlæst instrukserne, benytte den.

- Åbn ikke akkuen. Fare for kortslutning.

- Beskadiges akkuen, eller bruges den forkert, kan der sive dampe ud. Akkuen kan antændes eller eksplodere. Tilfør frisk luft, og søg læge, hvis du føler dig utilpas. Dampene kan irritere luftvejene.

- Hvis akkuen anvendes forkert, eller den er beskadiget, kan der slippe brændbar væske ud af akkuen. Undgå at komme i kontakt med denne væske. Hvis det alligevel skulle ske, skal du skylle med vand. Søg læge, hvis du får væsken i øjnene. Akku-væske kan give hudirritation eller forbrændinger.

- Akkuen kan blive beskadiget af spidse genstande som f.eks. søm eller skruetrækkere eller ydre kraftpåvirkning. Der kan opstå indvendig kortslutning, så akkuen kan antændes, ryge, eksplodere eller overophedes.

- Ikke-benyttede akkuer må ikke komme i berøring med kontorclips, mønter, nøgler, søm, skruer eller andre små metalgenstande, da disse kan kortslutte kontakterne. En kortslutning mellem batteri-kontakterne øger risikoen for personskader i form af forbrændinger.

- Brug kun akkuen i producentens produkter. Kun på denne måde beskyttes akkuen mod farlig overbelastning.

- Oplad kun akkuerne med ladere, der er anbefalet af fabrikanten. En lader, der er egnet til en bestemt type akkuer, må ikke benyttes med andre akkuer – brandfare.

| Beskyt akkuen mod varme (f.eks. også mod varige solstråler, brand, snavs, vand og fugtighed). Der er risiko for eksplosion og kortslutning.

- Kontrollér, om bevægelige dele fungerer korrekt og ikke sidder fast, om dele er brækkede eller beskadigede, så ventilatorens funktion forringes. Få beskadigede dele på ventilatoren repareret før brug. Mange ulykker skyldes, at produkter er dårligt vedligeholdt.

ADVARSEL! Opbevar altid plastikposer utilgængeligt for babyer og børn. Plastikposer kan være farlige. Der er risiko for kvælning.